Návrh

Všeobecne záväzného nariadenia mesta Žilina

č. ......../ ..........., 

ktorým sa určujú podmienky, spôsob  poskytovania sociálnej služby v jedálni a výška úhrady za stravný lístok v jedálni 

Mesto Žilina, na základe samostatnej pôsobnosti podľa článku 68 Ústavy Slovenskej republiky a podľa § 4 ods. 3 písm. p) a § 6, ods. 1 zákona č. 369/1990 Zb. o obecnom zriadení v znení neskorších predpisov a doplnkov a v zmysle zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov vydáva toto

všeobecne záväzné nariadenie ktorým sa určujú podmienky, spôsob  poskytovania sociálnej služby v jedálni a výška úhrady za stravný lístok v jedálni 

Článok 1
Základné ustanovenia

Predmetom tohto všeobecne záväzného nariadenia je určenie podmienok, spôsobu poskytovania sociálnej služby v jedálni a výška úhrady za stravný lístok v jedálni.

Článok 2
Podmienky a spôsob poskytovania sociálnej služby v jedálni

1.	V jedálni sa poskytuje stravovanie1 fyzickej osobe s trvalým pobytom na území mesta  Žilina, ktorá spĺňa tieto podmienky :
a)	má ťažké zdravotné postihnutie alebo nepriaznivý zdravotný stav a je poberateľom invalidného dôchodku, alebo
b)	dovŕšila dôchodkový vek.

Mesto Žilina poskytuje sociálnu službu v jedálni aj prostredníctvom donášky2 stravy do domácnosti fyzickej osoby. 

______________________________________
1 § 58, ods. l písm. b, c) zákona č. 448/2008 Z. z. o sociálnych službách a o zmene a doplnení zákona č. 445/1991 Zb. o živnostenskom podnikaní  /živnostenský zákon/ v znení neskorších predpisov.
2 § 58, ods. 2 zákona č. 448/2008 Z. z. o sociálnych službách a o zmene a doplnení zákona č. 445/1991 Zb. o živnostenskom podnikaní  /živnostenský zákon/ v znení neskorších predpisov. Podmienky a úhrada donášky stravy bude upravená v osobitnom  Všeobecne záväznom nariadení.

2.	Mesto Žilina zabezpečuje sociálnu službu prípravou stravy vo vlastnej stravovacej prevádzke v Jedálni na Vlčincoch, nám. J. Borodáča č. 1, v Dennom centre v Strážove, na ul. Dedinská č. 1 a Hornom Vale č. 24 v Žiline formou jedného obeda na jeden pracovný deň , kde si môže občan vybrať z ponuky dvoch jedál.  

3.	Sociálna služba v jedálni sa poskytuje občanovi (prijímateľovi sociálnej služby) na základe písomnej žiadosti podanej na Mestskom úrade v Žiline, odbore sociálnom a zdravotnom.  K žiadosti je občan povinný doložiť :
-	posledné aktuálne rozhodnutie o výške dôchodku vydané Ústredím Sociálnej poisťovne v Bratislave,
-	potvrdenie ÚPSVaR o poberaní peňažných príspevkov,
-	čestné vyhlásenie o tom, že nevykonáva žiadnu zárobkovú činnosť.

4.	Podľa výšky príjmu, zamestnanec odboru sociálneho a zdravotného  na mestskom úrade, v klientskom centre žiadateľovi určí výšku úhrady za stravný lístok , ktorá je stanovená  v piatich príjmových pásmach podľa článku 3 ( tabuľka č. 1). 

Prijímateľ sociálnej služby prípadne príbuzný je povinný oznámiť vedúcej zariadenia jedálne do 8 dní zmeny v skutočnostiach rozhodujúcich na trvanie poskytovania sociálnej služby v jedálni ako aj zmenu rozhodujúcu na určenie sumy úhrady za sociálnu službu ( zmena príjmu atď.). 

5.	Na základe valorizácie dôchodkov k 01.01. kalendárneho roka sú prijímatelia sociálnej služby povinní doložiť aktuálne rozhodnutie o výške dôchodku na daný rok vedúcej jedálne do 15.02. v príslušnom roku.       
 	
6.	Stravné lístky je možné zakúpiť v Jedálni na Vlčincoch, nám. J. Borodáča č. 1, v Dennom centre v Strážove, na ul. Dedinská č. 1 a v Dennom centre na Hornom Vale č. 24 v Žiline u vedúceho zamestnanca ku koncu kalendárneho mesiaca na nasledujúci kalendárny mesiac.  

7.	Za stravnú jednotku sa považujú náklady za suroviny. Za celkovú hodnotu stravy sa považujú náklady na suroviny a režijné náklady na prípravu stravy. 

Článok 3
Výška úhrady za stravný lístok 

1.	Výška úhrad za jeden stravný lístok sa určuje na základe príjmu a to nasledovne :

Tabuľka č. 1

P.č.
	Príjem/mesiac/občana
€ 	Úhrada občana 
€ 	
1.	do výšky       188,53 €	1,20 €	
2.	do výšky       236,54 €	1,30 €	
3.	do výšky       304,12 €	1,45 €	
4.	do výšky       371,70 €	1,61 €	
5.	nad  výšku    371,70 €	1,78 €	

    Článok 4
spoločné  ustanovenia 

1.	  Mesto Žilina je povinné chrániť osobné údaje získané za účelom určenia výšky za poskytované služby v zmysle zákona č. 428/2002 Z. z. o ochrane osobných údajov v znení neskorších zmien a doplnkov.

2.	 Primátor mesta je oprávnený rozhodnúť o zvýšení úhrad stanovených týmto nariadením v závislosti od  výšky priemerného medziročného rastu spotrebiteľských cien vykázaných štatistickým úradom za kalendárny rok, ktorý predchádza príslušnému kalendárnemu roku.

Článok 5
Záverečné ustanovenia 

1.	Všeobecne záväzné nariadenie bolo schválené Mestským zastupiteľstvom v Žiline dňa .............. . 

2.	Toto Všeobecne záväzné nariadenie ruší Všeobecne záväzné nariadenie Mesta Žilina č. 17/2009, ktorým sa mení spôsob určenia úhrady a výška za stravný lístok v jedálni.

3.	Kontrolu dodržiavania  tohto VZN vykonáva hlavný kontrolór mesta Žilina.

4.	Toto Všeobecne záväzne nariadenie bolo vyvesené 15 dní na úradnej tabuli mesta a nadobúda účinnosť dňom ............... .

                                                                                                     Ing. Igor Choma
                                                                                                  primátor mesta Žilina